SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Mgr. Iveta Hermanovská, Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod  - Európska výskumná rada, Akcie Marie Sklodowska-Curie, Zdravie, demografické zmeny a kvalita života,  AJ, RJ
2.  Zahraničná pracovná cesta:
Česká republika, Praha, vykonaná v dňoch 13.8.-15.8.2014 (13.-17.8.s prerušením), Technologické centrum AV ČR Praha, Ve Struhách 27,160 00 Praha 6 – Bubeneč, stáž, spôsob financovania - z rozpočtu CVTI 
3.  Rámcový program pobytu:
13.8.2014 Príchod do Prahy
13.-17.8.2014 Prerušenie pracovnej cesty
14.8.2014, 9:15- 16:00, TC AV ČR, NICER
15.8.2014, 9:15: -15:00, TC AV ČR, NICER
4.  Stručný priebeh rokovaní, resp.  študijného pobytu:

Služobná cesta mala charakter krátkodobej stáže na pracovisku, ktoré je poverené vykonávaním rovnakej činnosti, akou je poverené oddelenie Národné kontaktné body pre H2020. Pracovný program bol plánovaný a vyčerpaný. Plánované sedenia boli zamerané na činnosť NCP v jednotlivých oblastiach programu Horizont 2020. V rámci mojej pôsobnosti som rokovala nasledovne:

Mgr. Petra Perutková, M.E.S. – zástupkyňa NICER, NCP pre Európsku radu pre výskum a Akcie Marie Sklodowska-Curie
RNDr. Petr Pracna, CSc., NICER, NCP pre európske výskumné programy v oblasti nanotechnológií & Budúce a vznikajúce technológie
Agenda: 14.8.2014 doobeda:
•	úvod a prezentácia aktivít Technologického centra s Naďou Koníčkovou náplň kancelárie NICER, podpora českého výskumu 
•	stretnutie s Petrou Perutkovou – oblasť MSCA - výmena skúseností z práce NCP - poskytovanie poradenstva pri určovaní vhodných výziev, tvorba projektového návrhu, najlepšie metódy šírenia informácií, webová stránka, možnosť spolupráce pri ďalších aktivitách
poobede: 
•	stretnutie s Petrou Perutkovou – oblasť ERC -  výmena skúseností z práce NCP -  poskytovanie poradenstva pri písaní projektov, najlepšie metódy šírenia informácií, možnosť spolupráce pri ďalších aktivitách , webová stránka

15.8.2014 
•	stretnutie s Petrom Pracnom – predstavenie spoločnej technologickej platformy Nanomedicína a diskusia o možnom zapojení SR do tejto platformy v prípade záujmu zo slovenskej strany
•	diskusia a záver s Petrou Perutkovou
Na záver konštatujem, že činnosť podporných štruktúr TC AV ČR je zabezpečovaná obdobne ako na CVTI SR. Prínosom pre prácu NCP v ČR je činnosť analytického oddelenia, ktoré poskytuje analýzy a štatistiky podľa potrieb jednotlivých NCP v rámci ich programových oblastí.
5.  Odporúčané závery:
Vytvoriť podmienky na lepšiu synergiu pri presadzovaní spoločných záujmov SR a ČR na programových výboroch vzájomnou podporou. Vytvorenie expertných skupín pre jednotlivé oblasti pri vytváraní pozícií SR v daných oblastiach, možnosť vytvorenia spoločných informačných akcií. Preskúmať možnosti o zapojení SR do spoločnej technologickej platformy Nanomedicína spolu s NCP pre Nanotechnológie.

6.   Prehľad prinesenej dokumentácie a miesto jej uloženia
Informačné materiály k Horizontu 2020 ako aj informačné materiály o TC AV ČR uložené v kancelárii NCP H2020.
7.   Osobitne vyhodnotený očakávaný prínos ZPC
Nadviazanie osobných kontaktov s českými NCP v relevantných oblastiach a ďalšími zamestnancami TC, uplatňovanie postupov správnej praxe, frekventovanejšia výmena informácii týkajúca sa partnerov pre jednotlivé projekty a koordinácia spoločných postupov na európskych fórach. Očakávaná spolupráca pri spoločných seminároch a odborných podujatiach a aktívna účasť na nich. Podpora ČR pri vstupe SR do technologickej platformy Nanomedicína. 
8.    Spôsob zverejnenia výsledkov ZPC, prenos získaných informácií
podľa charakteru a potreby 
Súhlasím so zverejnením správy na internete

Správu vypracoval: Mgr. Iveta Hermanovská		                  ......................................
Dátum: 19.08.2014
								
Správu schválil:  prof. RNDr. Ján TURŇA, CSc., generálny riaditeľ  ......................................